《南徐买舟将归》
宋代·卫宗武

风雨连朝思黯然，山迷宿霭水迷烟。
一年春事少閒日，半月客程逢漏天。
喜涉鲸波返江国，便思鹤唳买河船。
修途往复成何事，姑了余生未了缘。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。